《道中口占授饶烈饶岳 其一》
明代·吴与弼

风雨联镳远送时，高谈雄辨解人颐。知君自有男儿志，肯负平生师友期。

作者简介：（1391—1469）江西崇仁人，初名梦祥，字子傅，吴溥子。十九岁即决心专治程朱理学，不应科举。天顺元年以石亨荐，授左谕德，固辞不拜。所著《日录》，悉言生平所得。胡居仁、陈献章、娄谅等均其弟子。学者称康斋先生，有《康斋文集》。